

Ukeoppgaver for leseprosjektet:

**Les mer – Skriv bedre!**

Oppgaver i norsk i 4-6 uker

Du må ha ei bok som passer for deg, og du bør kunne lese den ut på ca 3-4 uker. Få boka godkjent av norsklærer

OBS: Begynn alltid leseloggen med ukenummer og merk oppgavene med A, B og evt. C. Det er viktig med godt innhold, men også med god orden og layout. Tenk deg at du skal lage en oversiktelig og god *sammensatt tekst*.

Les ca. 1 time hjemme hver uke (f.eks. 20 min. 3 dager). Juster lesemengden utover i prosjektet, slik at du kommer gjennom boka. Vi skal også sette av tid på skolen til både lesing og loggskriving. Resten blir lekse.

|  |  |  |  |  |
| --- | --- | --- | --- | --- |
|  | A(Lav grad av måloppnåelse)  | B (Gjør A før B)(Middels grad av måloppnåelse)  | C (Gjør A + B før C)(Høy grad av måloppnåelse)  | Ferdiginnen:  |
| Les mer -Skriv bedre | Inn i leseloggen: - Boktittelen og forfatter- Hvorfor du valgte denne boka? | Inn i leseloggen: Sammensatt tekst: Skriv en beskrivelse av bokas forside og bakside. Beskriv både bilder og tekst. Fikk du lyst til å lese boka på grunn av forsiden? Syns du det er passelig mye informasjon på baksiden? | Inn i leseloggen: Finn informasjon om forfatteren på internett. Skriv en kort presentasjon av han/hun. Lim inn et bilde av han/hun og av boka (hvis du finner det).  |  |
| Les mer -Skriv bedre | Inn i leseloggen: - Fortell om begynnelsen av boka. Hvordan likte du begynnelsen? | Inn i leseloggen: Hva slags type begynnelse har boka? Slå opp i norskboka eller spør lærer om informasjon hvis dette er vanskelig.  | Inn i leseloggen: Skriv en helt annen type begynnelse som boka kunne hatt. Skriv bare 5-10 setninger. Skriv også hva denne begynnelsen kalles.  |  |
| Les mer -Skriv bedre | Inn i leseloggen: Fortell om hovedpersonen i boka. Er det flere, velger du en av dem. * Hvordan blir hovedpersonen skildret.
* Hvordan tenker du deg at han/hun ser ut.
* Tegn hovedpersonen.

+ Skriv et handlingsreferat av det du har lest til nå. Ikke mer enn en halv dataside.  | Inn i leseloggen: Hva slags type er hovedpersonen innvendig? Beskriv oppførsel og mennesketype*.* Sies det noe om hva som gjør mennesket verdifullt? Hva synes å gi livet mening? Sies det noe om døden i boka? Beskriv kort de andre viktige personene i boka. | Inn i leseloggen: Dersom du var hovedpersonen, er det noe du ville ha gjort annerledes til nå i handlingen? Tar han/hun gode eller dårlige valg? |  |
| Les mer -Skriv bedre | Inn i leseloggen: Beskriv hovedproblemet for hovedpersonen. Hva er det boka handler om? Vi kaller dette ofte ”Tema”. Hvilke verdier er tydelige i boka – og hvordan kommer de fram?  | Inn i leseloggen: Tror du boka kan lære deg noe? Hva tror du forfatteren ønsker å si deg med denne boka? Vi kaller dette for ”budskap”. *Hvilket hovedbudskap finner du i boka – og hvilke/hvilket livssyn kan ligge under?* | Inn i leseloggen: Med utgangspunkt i kristen tro skal du nå vurdere boka: *Hvilke deler av hovedbudskapet i boka er i tråd med Bibelen? Hva er på kollisjonskurs med Bibelen?*   |  |
| Les mer -Skriv bedre | Inn i leseloggen: Finn et utdrag i boka som du likte spesielt godt. Det kan godt bare være en replikk, eller en hendelse på maksimalt en side. Hva var bra med dette?  | Inn i leseloggen: Finn en god personskildring og en god miljøskildring i boka. Skriv de av og inn i leseloggen.  | Inn i leseloggen: Finn ut mer om forfatteren. Priser? Andre bøker? Bakgrunn, utdannelse?  |  |
| Les mer -Skriv bedre | Inn i leseloggen: Sjekk om du mangler noe. Finpuss på språket, lag orden og illustrer gjerne med bilder. Lag forside! Skriv ferdig handlingsreferatet uten å avsløre alt. **Lever leseloggen innen:** \_\_\_\_\_\_\_\_\_\_\_\_\_\_Ekstra: Skriv bokanmeldelse. (Bruk f.eks. s. 367 i Kontekst Basis.) Til sammen skal det bli 1-1,5 side. Lag en PowerPoint eller annen presentasjonstype med utgangspunkt i leseloggen din.  | Tid for presen- tasjon: |